Jimmy Birklin

Jimmy Birklin (s. 12. tammikuuta 1970) on ruotsalainen suunnistaja. Tampereen MM-kilpailuissa 2001 Birklin voitti sprintin maailmanmestaruuden. Viestissä Birklin saavutti kaksi MM-pronssia Detmoldin MM-kilpailuissa 1995 ja Invernessin MM-kilpailuissa 1999. EM-kilpailuissa hänen paras saavutuksensa on keskimatkan 25. sija vuodelta 2004. Birklin voitti yhden suunnistuksen maailmancupin osakilpailun vuonna 2000 ja sijoittui kokonaiskilpailussa parhaimmillaan kahdeksanneksi vuonna 1998. Juniorien MM-kilpailuissa Birklin saavutti MM-hopeaa pitkällä matkalla ja viestissä vuonna 1990.

Lähteet 

Ruotsalaiset suunnistajat
Vuonna 1970 syntyneet
Elävät henkilöt